Bygda har grunnskole, barnehage, legesenter, aldershjem, bank, butikker, museum, bygdetun, hotell, flyplass, bensinstasjoner og samfunnshus. I nordenden av bygdesenteret finner man industriomådet Molandsmoen med, blant annet, den vernede bedriften Telemark Lys og kildevannprodusenten Telemark Kildevann som produserer vann fra Fyresdal under merkenavnet Bonaqua Silver.